গুরুত্বপূর্ণ ম্যাচে টস জিতে ফিল্ডিংয়ের সিদ্ধান্ত সাকিবের
উত্তেজনাটা শেষদিন পর্যন্ত থাকবে নাকি শুক্রবারই নির্ধারিত হয়ে যাবে প্লে-অফের চার দল? এমন প্রশ্ন সামনে রেখে শুরু হলো তৃতীয় দফার ঢাকা পর্ব। এখন বিপিএলে দেখার বিষয় একটিই। শীর্ষ চারের চার নম্বর দল হিসেবে কোয়ালিফায়ারের টিকিট পাচ্ছে কারা? সাকিব আল হাসানের ঢাকা ডায়নামাইটস নাকি মেহেদি হাসান মিরাজের রাজশাহী কিংস?







উত্তর পেতে শনিবার গ্রুপপর্বের শেষ ম্যাচে তাকিয়ে থাকতে হতে পারে। তবে কুমিল্লা ভিক্টোরিয়ানসের বিপক্ষে জিতে গেলে শেষ পর্যন্ত হয়তো আর আকর্ষণ থাকবে না। তুলনামূলক ভালো নেট রানরেটের কারণে রাজশাহীকে পেছনে ফেলে সুপার ফোরে চলে যাবে রাজধানীর দলটি।  সেই লক্ষ্যে টস জিতে আগে ফিল্ডিং নিয়েছেন ডায়নামাইটসদের অধিনায়ক সাকিব। ফলে প্রথমে ব্যাটিং করছে ইমরুল কায়েসের কুমিল্লা।




ইতিমধ্যে প্লে-অফে খেলা নিশ্চিত করেছে কুমিল্লা। ফলে অনেকটা নির্ভার হয়ে মাঠে নামছে ভিক্টোরিয়ানসরা। তবে নিজেদের সামনের দুই ম্যাচের একটিতে জিততেই হবে ঢাকাকে। স্বাভাবিকভাবে স্নায়ুচাপটা থাকছে সাকিবদের ওপরই।
কুমিল্লা ভিক্টোরিয়ানস একাদশ: তামিম ইকবাল, এভিন লুইস, শামসুর রহমান শুভ, এনামুল হক বিজয়, ইমরুল কায়েস, থিসারা পেরেরা, শহীদ আফ্রিদি, মোহাম্মদ সাঈফউদ্দীন, মোশাররফ হোসেন রুবেল, মেহেদি হাসান ও ওয়াহাব রিয়াজ।
ঢাকা ডায়নামাইটস একাদশ: উপুল থারাঙ্গা, সুনিল নারাইন, রনি তালুকদার, সাকিব আল হাসান, মিজানুর রহমান, নুরুল হাসান সোহান, আন্দ্রে রাসেল, কাইরন পোলার্ড, শুভাগত হোম, রুবেল হোসেন ও শাহাদাত হোসেন।

উত্তেজনাটা শেষদিন পর্যন্ত থাকবে নাকি শুক্রবারই নির্ধারিত হয়ে যাবে প্লে-অফের চার দল? এমন প্রশ্ন সামনে রেখে শুরু হলো তৃতীয় দফার ঢাকা পর্ব। এখন বিপিএলে দেখার বিষয় একটিই। শীর্ষ চারের চার নম্বর দল হিসেবে কোয়ালিফায়ারের টিকিট পাচ্ছে কারা? সাকিব আল হাসানের ঢাকা ডায়নামাইটস নাকি মেহেদি হাসান মিরাজের রাজশাহী কিংস?